NoeFlandre/osm-polygon-wikidata-only huggingface dataset:
Свети Георги (Елевтерио)

„Свети Георги“ (на гръцки: Αγίου Γεωργίου Ελευθερίου) е православна църква в солунския квартал Елевтерио (Нео Харманкьой), Гърция, част от Неаполската и Ставруполска епархия. Църквата е разположена на едноименния площад „Агиос Георгиос“ в южната част на Елевтерио. Първият храм е изграден в 20-те години на XX век от заселените в района бежанци, но постепенно става малък за нарасналото население. На 30 юни 1974 година митрополит Дионисий Неаполски и Ставруполски поставя основния камък на нов храм и в 1980 година го освещава. В архитектурно отношение е кръстокуполен храм във византийски стил. Скоро след това е добавен пронаосът, в който има параклис „Света Екатерина“. В 1994 година към северната страна на храма е добавен параклисът „Трима Светители“. Изписан е в 1993 година. Бележки
Св. св. Рафаил, Николай и Ирина (Ано Метеора)

„Св. св. Рафаил, Николай и Ирина“ (на гръцки: Αγίων Ραφαήλ, Νικολάου & Ειρήνης Άνω Μετεώρων) е православна църква в солунския квартал Ано Метеора, Гърция, енорийски храм на Неаполската и Ставруполска епархия. На 22 декември 1994 година митрополит Дионисий Неаполски и Ставруполски осветява малък параклис и на следната 1995 година официално е създадена енорията „Свети Рафаил, Николай и Ирина“. На 12 октомври 1997 година митрополит Дионисий поставя основния камък на храма. Бележки
Свети Георги и Свети Йоан Златоуст (Лембет)

„Свети Георги и Свети Йоан Златоуст“ (на гръцки: Αγ. Γεωργίου & Αγ. Χρυσοστόμου Ευκαρπίας) е православна църква в солунския квартал Лембет (Евкарпия), Гърция, енорийски храм на Неаполската и Ставруполска епархия. Разположен е на улица „Агиос Георгиос“ № 28. Първоначалният храм „Свети Георги“ е построен в 1945 година и представлява трикорабна базилика с нартекс, осветена през 1950 г. от митрополит Генадий Солунски. През 1978 г. Солунското земетресение напуква стените на храма и той е изграден отново, този път като кръстокуполна църква. Основният камък е поставен на 4 юни 1990 г. от митрополит Дионисий Неаполски и Ставруполски. Изграждането продължава пет години и храмът е открит на 3 ноември 1996 г. митрополит Дионисий. Бележки
Свети Атанасий и Благовещение Богородично (Харманкьой)

„Свети Атанасий и Благовещение Богородично“ (на гръцки: Ι. Ν. Αγίου Αθανασίου & Ευαγγελισμού της Θεοτόκου Ευόσμου) е православна църква в солунското предградие Харманкьой (Евосмос), Гърция, енорийски храм на Неаполската и Ставруполска епархия. Църквата е разположена на едноименния площад „Агиос Атанасиос“, по известен като площад „Евосмос“. Основният камък е поставен на 16 август 1966 г. от епископ Стефан Талантски по нареждане на митрополит Пантелеймон Солунски. Работата е прекъсната поради технически затруднения за пет години до 1971 г., когато започва отново. През октомври 1972 г. е открит първия етаж от митрополит Леонид Солунски. В 1974 година храмът е прехвърлен към новосъздадената Неаполска и Ставруполска епархия. В 1978 година е завършен основният храм и през октомври 1978 година е осветен от митрополит Дионисий Неаполски и Ставруполски. Бележки
Свети Козма Етолийски (Харманкьой)

„Свети Козма Етолийски“ (на гръцки: Ι. Ν. Αγίου Κοσμά Αιτωλού Ευόσμου) е православна църква в солунското предградие Харманкьой (Евосмос), Гърция, енорийски храм на Неаполската и Ставруполска епархия. Църквата е разположена на улица „Даваки“ № 69. Основният камът на църквата е положен през февруари 1970 година и тя е завършена през август същата година. На 24 август 1970 година храмът е осветен. В 1974 година храмът е прехвърлен от Солунската към новосъздадената Неаполска и Ставруполска епархия. През лятото на 1977 година започва разширение, завършено през септември. Отвън храмът дава вид на трикорабна базилика, а отвътре прилича на две базилики без стена между тях – подобни храмове се строят на Крит по време на венецианското управление. Вторият храм е посветен на Светите Архангели. Храмът е открит от митрополит Дионисий Неаполски и Ставруполски на 15 май 1977 година. Вътрешността е изцяло изписана. Бележки
Свети Трима Светители (Харманкьой)

„Свети Трима Светители“ (на гръцки: Ι. Ν. Τριών Ιεραρχών Ευόσμου) е православна църква в солунското предградие Харманкьой (Евосмос), Гърция, енорийски храм на Неаполската и Ставруполска епархия. Църквата е разположена на улиците „Волви“ и „Трис Йерархес“. Църквата е наречена „Свети Трима Светители“, защото е зад Техническото училище. Основният камък е положен от митополит Дионисий Неаполски и Ставруполски на 15 февруари 1998 г. Изграждането на долната зона става за сметка на енорията „Свети Атанасий“ и тя е открита на 15 април 2000 г. и от тогава работи като енорийски храм. Строежът на основния храм започва през октомври 2001 г. и продължава седем години и половина. В архитектурно отношение храмът е във византийски стил с куполи, ниши и две камбанарии. Открит е на 11 април 2009 г. от митрополит Варнава Неаполски и Ставруполски. Храмът има параклиси „Свети майки Емилия, Нона и Антуса“ – майките на Тримата Светители Василий Велики, Григорий Богослов и Йоан Златоуст, вътре в храма и „Свети Варнава“ в духовния център „Василиада“, открит на 20 януари 2010 г. Бележки
Свети Илия (Илиуполи)

„Свети Илия“ (на гръцки: Ι. Ν. Προφήτου Ηλιού Ηλιουπόλεως) е православна църква в солунското предградие Илиуполи, Гърция, енорийски храм на Неаполската и Ставруполска епархия. Църквата е разположена на улица „Еврипидис“ № 1. Основният камък е положен от митополит Дионисий Неаполски и Ставруполски в 1975 година. Изграждането на долната зона завършва в 1977 година. През март 1980 година започва изграждането на основния храм, който е завършен през 1984 г. Откриването на храма става на 5 май 1988 година от митрополит Дионисий. Църквата е във византийски стил, кръстовидна с купол и две камбанарии интегрирани във фасадата на сградата. Изписването на вътрешността започва през 1973 година. Бележки
Преображение Господне (Нео Корделио)

„Преображение Господне“ (на гръцки: Ι. Ν. Μεταμορφώσεως Σωτήρος Κορδελιού) е православна църква в солунското предградие Нео Корделио, Гърция, енорийски храм на Неаполската и Ставруполска епархия. Църквата е разположена на улица „Потрос Левандис“ № 72. Първоначалният храм е малък, създаден от заселените в района бежанци през 20-те години на XX век. В 1947 година започва изграждането на нова, по-голяма църква завършена след 17 години. С икономическото развитие на района, обаче, и със съответното увеличение на населението, се появява необходимостта от изграждането на нов, още по-голям храм. Така на 5 август 1984 г. митополит Дионисий Неаполски и Ставруполски полага основния камък на сегашната църква, открита от него 11 април 1990 година. Църквата е облицована с камък, има две камбанарии на фасадата, а във вътрешността параклис, посветен на Света Ирина. През 1998 година е завършено изписването на храма. Бележки
Свети Йоан Предтеча (църква в Метеора)

„Свети Йоан Предтеча“ (на гръцки: Ι. Ν. Αγίου Ιωάννου Θεολόγου Μετεώρων) е православна църква в солунския квартал Метеора, Гърция, енорийски храм на Неаполската и Ставруполска епархия. През 1966 година по нареждане на митрополит Пантелеймон Солунски епископ Стефан Талантски поставя основния камък на първоначалния малък храм, посветен на Йоан Богослов, завършен за девет години, който представлява скромна еднокорабна базилика. В 1974 година енорията е прехвърлена към новосъздадената Неаполска и Ствруполска епархия. На 18 май 1975 година митрополит Дионисий Неаполски и Ставруполски открива този храм. На 26 септември 1999 година митрополит Дионисий поставя основния камък на сегашния храм, чиято основна част е завършена, а строежът нагоре продължава. Бележки
Света Варвара (Ставруполи)

„Света Варвара“ (на гръцки: Ι. Ν. Αγίας Βαρβάρας Σταυρουπόλεως) е православна църква в солунското предградие Ставруполи, Гърция, енорийски храм на Неаполската и Ставруполска епархия. Църквата е разположена на улица „Лангадас“ № 162, на територията на бившите казарми „Павлос Мелас“. Църквата е изградена за нуждите на войниците, настанени във военни лагер. Открита е на 29 ноември 1959 г. по нареждане на митрополит Пантелеймон Солунски от викарния му епископ Стефан Талантски. В архитектурно отношение представлява трикорабна базилика с по-висок среден кораб, с размери 11 m х 22 m, без притвор и отделена камбанария от дясната страна. По-късно са добавени помощни помещения. На приземния етаж има 25 големи прозореца, а под покрива 15 по-малки и кръгъл оберлихт. Вътрешността е изписана в олтарното пространство и в страничните кораби на височина 3 m. Храмът е посветен на Света Варвара, смятана за покровителка на артилерията. На 17 април 2006 година армията напуска казармите и предава църквата на Неаполската и Ставруполска митрополия. В 2011 година става енорийски храм. Бележки
Лембетска джамия

Хасан Фехми паша джамия, още Фариде Ханъм джамия или Лембетската джамия (на гръцки: Τζαμί του Λεμπέτ; на турски: Lembet Camii), е бивш мюсюлмански храм в солунското предградие Лембет (Евкарпия), Гърция. История Джамията е построена в 1321 година от егира (1905 година от Христа) на територията на солунските казарми от валията на Солун Хасан Фехми паша. Предназначена е да обслужва религиозните нужди на войниците и е смятана за една от най-новите в града. Минарето на джамията е разрушено в 1925 година заедно с минаретата на всички джамии в страната. Джамията е интересна с архитектурата си и с вътрешната си украса. Сградата има правоъгълен план с размери 18,15 m х 13,45 m, леко издължена на изток. На етажа е запазен михрабът с извит връх, увенчан с назъбена украса, фланкиран от гипсови пиластри с коринтски капители. На 2 декември 2003 година сградата е обявена за паметник на културата. В 2005 година, заради разширяването на улица „Лангадас“, джамията е преместена с 25 m, като ориентацията на храма към свещения за мюсюлманите град Мека е запазена. В началото на XXI век се обсъжда въпросът джамията да бъде върната на мюсюлманското вероизповедания в града, за да задоволява религиозните нужди на солунските мюсюлмани. Външни препратки Фейсбук страница на джамията Бележки
Успение Богородично (Юренджик)

„Успение на Богородично“ (на гръцки: Κοιμήσεως Θεοτόκου Πεύκων) е православна църква в солунското предградие Юренджик (Певка), Гърция, енорийски храм на Неаполската и Ставруполска епархия. Църквата е разположена на улица „Микра Асия“ № 42. Основният камък е положен в 1938 година, но строителните работи са прекъснати от избухването на Итало-гръцката война в 1940 година. Работата продължава в 1943 година с материали от военните лагери на окупационните сили и храмът е завършен в 1944 година. В архитектурно отношение е трикорабна базилика. Разширения са направени в 1986 и 1987 година, кокато е построена и камбанарията. Бележки
Свети Апостоли (Юренджик)

„Свети Апостоли“ (на гръцки: Αγίων Αποστόλων Πεύκων) е православна църква в североизточното солунско предградие Юренджик (Певка), Гърция, енорийски храм на Неаполската и Ставруполска епархия. Църквата е разположена в североизточната част на Юренджик. Основният камък е положен в 1996 година от митрополит Дионисий Неаполски и Ставруполски. На 21 ноември 1998 година е открит приземния етаж. Бележки
Свети Пантелеймон (Полихни)

„Свети Панталеймон“ (на гръцки: Ι. Ν. Αγίου Παντελεήμονος Πολίχνης) е православна църква в солунското предградие Полихни, Гърция, енорийски храм на Неаполската и Ставруполска епархия. Църквата е разположена на улица „Стадио“ № 1. Основният камък на първоначалния храм е положен от митополит Генадий Солунски на 27 юли 1927 година и църквата е открита в 1930 година. Храмът е във византийски стил, кръстокуполен с вградена камбанария над трема и главния вход. Църквата е смятана за голямо постижение в първоначалните години на бедност, след заселването на бежанците в района в началото на 20-те години. Нарастването на населението създава необходимост от нов храм и на 5 декември 1982 година митрополит Дионисий Неаполски и Ставруполски полага основите на нова, по-голяма църква. Новият храм също е във византийски стил, кръстокуполен с женска църква и вградена камбанария и външни помещения. Бележки
Възнесение Господне (Полихни)

„Възнесение Господне“ (на гръцки: Ι. Ν. Αναλήψεως Κυρίου Πολίχνης) е православна църква в солунското предградие Полихни, Гърция, енорийски храм на Неаполската и Ставруполска епархия. Църквата е разположена в северната част на Полихни. Основният камък на храма е положен от митополит Дионисий Неаполски и Ставруполски на 6 юни 1990 г. и много бързо е завършен приземният етаж. Бележки
Свети Елевтерий (Ставруполи)

„Свети Елевтерий“ (на гръцки: Ι. Ν. Αγίου Ελευθερίου Σταυρουπόλεως) е православна църква в солунското предградие Ставруполи, Гърция, енорийски храм на Неаполската и Ставруполска епархия. Църквата е разположена на улица „Лангадас“ № 176. Основният камък на църквата е поставен от митрополит Пантелеймон Солунски на парцел, получен от армията с помощта на председателя на община Ставруполи Николаос Скуликарис. Храмът е открит на 13 април 1975 година от митрополит Дионисий Неаполски и Ставруполски, който прави храма втори митрополитски център. Църквата е изградена изцяло от камък и има една камбанария на фасадата си. Вътрешността е изцяло изписана и има великолепни мраморни владишки трон, амвон и иконостас. Бележки
Свети Лука (Ставруполи)

„Свети Лука“ (на гръцки: Ι. Ν. Αγίου Λουκά Σταυρουπόλεως) е православна църква в солунското предградие Ставруполи, Гърция, енорийски храм на Неаполската и Ставруполска епархия. Църквата е разположена на улица „Бубулина“ № 70. Енорията е създадена на 17 октомври 1973 година от митрополит Леонид Солунски заедно с малка приземна църквичка. В 1974 година храмът преминава от Солунската към новосъздадената Неаполска и Ставруполска епархия. Работата по строежа на храма започва интензивно и той е завършен в 1983 година. Открит е на 20 октомври 1983 година от митрополит Дионисий Неаполски и Ставруполски. В архитектурно отношение храмът е във византийски стил, кръстообразен с купол. В храма има параклис на „Свети Нектарий Пентаполски“. Бележки
Свети Спиридон (Ставруполи)

„Свети Спиридон“ (на гръцки: Ι. Ν. Αγίου Σπυρίδωνος Σταυρουπόλεως) е православна църква в солунското предградие Ставруполи, Гърция, енорийски храм на Неаполската и Ставруполска епархия. Църквата е разположена на улица „Арис Велухиотис“ № 5 в махалата Никополи, северно от Околовръстния път на Солун. Населението в района започва да се увеличава от края на 90-те години на XX век и се появява нужда от енорийски храм. На 20 май 2003 година е поставе основният камък на църквата от митрополит Дионисий Неаполски и Ставруполски. На 9 юни 2007 година е завършен и открит приземният етаж от митрополит Варнава Неаполски и Ставруполски и храмът започва да функционира. Работата по завършването му продължава. Бележки
Свети Димитър и Въздвижение на Светия кръст (Сикиес)

„Свети Димитър и Въздвижение на Светия кръст“ (на гръцки: Ι. Ν. Αγ. Δημητρίου & Υψώσεως Τιμίου Σταυρού Συκεών) е православна църква в солунското предградие Сикиес, Гърция, енорийски храм на Неаполската и Ставруполска епархия. Църквата е разположена на улица „Агиос Димитриос“ № 28. През 1925 година заселените в района караманлии бежанци от Родохори решават да изградят църква, посветена на Свети Димитър. Едновременно с това обаче и бежанците понтийци искат изграждането на църква, посветена на Въздвижението на Светия кръст затова компромисно се решава храмът да носи двойно име. Първоначално е изграден дървен параклис с площ 60 m2, който остава в употреба до 1949 година. През 1950 година е положен основният камък на новия храм, който започва да функционира през 1955 г. Осветен е през 1962 г. от митрополит Пантелеймон Солунски. През 1975 година е изписан, в 1986 година е добавен и притвор, а в 1998 година по още един кораб на север и юг и така храмът става петкорабна базилика. Изграден е изцяло от камък и има камбанария на фасадата и вътрешен параклис „Свети Александър“. Бележки
Св. св. Харалампий и Христофор (Сикиес)

„Св. св. Харалампий и Христофор“ (на гръцки: Ι. Ν. Αγ. Χαραλάμπους & Χριστοφόρου Συκεών) е православна църква в солунското предградие Сикиес, Гърция, енорийски храм на Неаполската и Ставруполска епархия. Църквата е разположена на улица „Ептапирги“ № 93. Енорията е създадена след създаването на Неаполската и Ставруполска епархия в 1975 година. Първоначално е инстралирана сглобяема църква, открита на 11 август 1973 година и осветена на 17 април 1976 година от митрополит Дионисий Неаполски и Ставруполски. С увеличаването на населението в района се появява нуждата от нов храм и на 3 април 1988 година митрополит Дионисий полага основите му. Църквата е завършена за осем години и осветена на 19 октомври 1996 година. Бележки
Св. св. Теодор Тирон и Теодор Стратилат и Света Анастасия Узорешителница (Сикиес)

„Св. св. Теодор Тирон и Теодор Стратилат и Света Анастасия Узорешителница“ (на гръцки: Ι. Ν. Αγίων Θεοδώρων & Αγίας Αναστασίας Φαρμακολυτρίας Συκεών) е православна църква в солунското предградие Сикиес, Гърция, енорийски храм на Неаполската и Ставруполска епархия. Църквата е разположена на улица „Кавкасос“ № 27, на най-високата точка на Сикиес, близо до мястото, където се е намирал византийски храм от VII век, посветен на Теодор Тирон и Теодор Стратилати или на Свети Меркурий, от който са открити основите и красиви подови мозайки. С разрешение на митрополит Пантелеймон Солунски в 1964 година е построен малък храм „Св. св. Теодор Тирон и Теодор Стратилат“ с площ от 60 m2. През 1965 година митрополит Пантелеймон основава и едноименната енория, обслужвана от храма. На 18 март 1973 година митрополит Леонид Солунски полага основите на величествения нов храм, посветен и на Света Анастасия Узорешителница, чийто приземен етаж е открит на 15 ноември 1975 г. от митрополит Дионисий Неаполски и Ставруполски. Изграждането на храма продължава 14 години и е открит на 27 май 1990 година от митрополит Дионисий. В архитектурно отношение е византийски кръстовиден храм с купол. Бележки
Св. св. Теодор Тирон и Теодор Стратилат (Сикиес)

„Св. св. Теодор Тирон и Теодор Стратилат“ (на гръцки: Ι. Ν. Αγίων Θεοδώρων Συκεών) е православна църква в солунското предградие Сикиес, Гърция, част от Неаполската и Ставруполска епархия. Църквата е разположена на улица „Кавкасос“ № 27, на най-високата точка на Сикиес, близо до мястото, където се е намирал византийски храм от VII век, посветен на Теодор Тирон и Теодор Стратилати или на Свети Меркурий, от който са открити основите и красиви подови мозайки. Храмът е построен с разрешение на митрополит Пантелеймон Солунски в 1964 година. Представлява малка трикорабна базилика с притвор и площ от 60 m2. През 1965 година митрополит Пантелеймон основава и едноименната енория, обслужвана от храма до откриването в съседство на новия храм „Св. св. Теодор Тирон и Теодор Стратилат и Света Анастасия Узорешителница“ на 15 ноември 1975 г. Бележки
Свети Василий и Св. св. Константин и Елена (Сикиес)

„Свети Василий Велики и Св. св. Константин и Елена“ (на гръцки: Ι. Ν. Αγίου Βασιλείου & Αγίων Κωνσταντίνου & Ελένης Συκεών) е православна църква в солунското предградие Сикиес, Гърция, енорийски храм на Неаполската и Ставруполска епархия. Църквата е разположена между улиците „Каравангелис“ и „Давакис“. Първоначалният храм е сглобяема църква с размери 3 m х 10 m, инсталирана на 20 юли 1981 година, и работила осем години. На 18 януари 1988 година митрополит Дионисий Неаполски и Ставруполски поставя основния камък на новата църква, посветена на Свети Василий и Светите равноапостоли Константин и Елена. Строежът продължава осем години. В архитектурно отношение храмът е базилика с купол. Има вътрешен параклис, посветен на Свети Георги. Бележки
Свети Георги (Филиро)

„Свети Георги“ (на гръцки: Ι. Ν. Αγ. Γεωργίου Φιλύρου) е църква в солунското предградие Филиро (Ялиджик), Гърция, енорийски храм на Неаполската и Ставруполска епархия. Църквата е разположена в центъра на Филиро, на булевард „Елевтерия“. Основният камък е положен в 1981 година. Външното изграждане и вътрешното оформление на храма продължава 12 години. Открит е на 20 юли 1993 година от митрополит Дионисий Неаполски и Ставруполски. В архитектурно отношение е кръстообразен храм с купол. Бележки
Успение Богородично (Даутбал)

„Успение Богородично“ (на гръцки: Ι. Ν. Κοιμήσεως Θεοτόκου Ωραιοκάστρου) е църква в солунското градче Даутбал (Ореокастро), Гърция, енорийски храм на Неаполската и Ставруполска епархия. В 1945 година на мястото на църквата е построен малък храм. Скоро той е разрушен и в 1954 година е поставен основният камък на сегашната църква. Двадесет години по-късно на 10 ноември 1974 г. църквата е осветена от митрополит Дионисий Неаполски и Ставруполски. В архитектурно отношение е кръстообразен храм с купол и камбанария на фасадата. Вътрешността е изписана. Бележки
Свети Георги (Панорама)

„Свети Георги“ (на гръцки: Αγίου Γεωργίου Πανοράματος) е православна църква в солунското предградие Панорама, енорийски храм на Солунската епархия на Вселенската патриаршия, под управлението на Църквата на Гърция. Църквата е разположена в центъра на Панорама на едноименната улица „Агиос Георгиос“ № 6. Енорията е създадена в 1923 година за заселените в района година по-рано понтийски гърци бежанци от Турция. Изграждането на храма започва на 23 април 1928 година. Храмът е открит на 6 октомври 1968 година от епископ Стефан Талантски. Енорията има няколко църкви - „Свети Дух“ на гробищата на Панорама, „Възнесение Господне“ на едноименния хълм, „Свети Арсений Кападокийски“ в църковния център и параклиса „Свети Нектарий“ в десния кораб на храма. Бележки
Свети Фотий (Солун)

„Свети Георги“ (на гръцки: Αγίου Φωτίου) е православна църква в македонския град Солун, Гърция, енорийски храм на Солунската епархия на Вселенската патриаршия, под управлението на Църквата на Гърция. Храмът е разположен на улиците „Ласкаратос“ и „Мария Калас“ в южната част на Пиргите. Основният камък на храма е поставен на 27 септември 1997 г. от патриарх Вартоломей и митрополит Пантелеймон Солунски. Храмът е открит на 10 юни 2007 г. и осветен на 17 май 2009 г. от митрополит Антим Солунски. В храма се съхраняват мощи на Свети лекар Лука и част от Светия кръст. Бележки
Преображение Господне (Солун, XX век)

„Преображение Господне“ (на гръцки: Ιερός Ναός Μεταμορφώσεως του Σωτήρος) е православна църква в македонския град Солун, Гърция, енорийски храм на Солунската епархия на Вселенската патриаршия, под управлението на Църквата на Гърция. Енорията е една от най-новите и най-големите в града. Разположена е в Пиргите на улица „Делфи“. Създадена е в 1969 година, когато е открит и приземният етаж на храма. Храмът е откри в 1984 г. и осветен на 2 ноември 1986 г. от митрополит Пантелеймон Солунски. От март 2003 година в църквата има копие на иконата „Достойно Ест“. Бележки
Свети Безсребреници (Солун)

„Свети Безсребреници“ (на гръцки: Ιερός Ναός Αγίων Αναργύρων Ακροπόλεως Θεσσαλονίκης) е православна църква в македонския град Солун, Гърция, енорийски храм на Солунската епархия на Вселенската патриаршия, под управлението на Църквата на Гърция. Храмът е разположен в историческия акропол на Солун, извън стените на града и под Едикуле (Ептапиргио). Във византийско време в района е имало манастир, посветен на Светите Безсребреници Козма и Дамян. В османско време това е мюсюлманска махала и в него има една малка джамия, наречена Попара Бара. В 20-те години на XX век мюсюлманите се изселват в Турция и на тяхно място са заселени гърци бежанци и джамията е превърната в църква, наречена „Свети Безсребреници“. След Втората световна война църквата става малка и е построена нова църква, открита на 6 септември 1959 година от епископ Стефан Талантски по нареждане на митрополит Пантелеймон Солунски. В архитектурно отношение новият храм е трикорабна засводена базилика с женска църква. Има и два параклиса – „Свети Безсребреници Кир, Йоан и Пантелеймон“ и „Свети Николай, Свети Григорий Богослов и Свети Лука Симферополски“. Част от енорията е и църквата „Свети Василий“ в парк с кедрови дървета, както и „Свети Елевтерий“ в Едикуле. В храма има смятани за чудотворни икони на Света Богородица Домостроителка (Икономиса) и Света Богородица Скоропослушница. Бележки